**Robert Alexander Kennedy Runcie**, baron Runcie, (født 2. oktober 1921 i Birkenhead i Cheshire, Liverpool i England, død 11. juli 2000 i St. Albans) var den 102. erkebiskop av Canterbury. Han er blant annet kjent for å ha viet prins Charles og lady Diana Spencer.

Liv og virke
------------

### Bakgrunn

Robert Runcie vokste opp i Great Crosby nær Liverpool og var sønn av en elektroingeniør som opprinnelig var presbyterianer. Han studerte ved Brasenose College i University of Oxford. Robert tjenestegjorde under annen verdenskrig  som stridsvognskommanant i Scots Guards. Hans enhet ble landsatt i Normandie under Operation Overlord ohan var med i stridene siden da og til krigsslutt. Han ble i 1945 tildelt Military Cross.

### Prest, biskop, erkebiskop

I 1951 ble han presteviet i Church of England.

Runcie var biskop av St. Albans fra 1970 til 1980, da han ble utnevnt til erkebiskop av Canterbury. Utnevnelsen representerte et brudd bor anglikanerne sedvane; det var som regen slik at erkebiskopen av York overtok i Canterbury når dette høyeste embedet ble ledig. Men den daværende erkebiskop av York, Stuart Blanch, hadde tilkjennegitt at han ikke ville ta imot noen promosjon dit.

Robert Runcies grav i St. Albans
Runcie var den første som ble utnevnt til denne tittel av {{Church Crown Appointment Commission]] (grunnlagt i 1977) i stedet for som tidliere på grunn av politisk konsultasjon og forslag fra statsministeren. Han gikk inn for at fraskille skulle få gifte seg på nytt ved kirkelig vigsel og han var også tilhenger av kvinnelikge prester. 

I hans tid som erkebiskop brøt det tradisjonelle forholdet mellom Det konservative parti og Den engelske kirke sammen. Dette skyldtes i stor grad en strid mellom kirkelige ledere og Margaret Thatcher; hennes politikk ble av mange sett sett som en støtte til individualisme og jag etter penger som ikke var kompatibelt med kristendom. 

Da kirken i 1985 kritiserte regjeringens håndtering av sosiale problemer i rapporten *Faith in the City*, førte dette til økt friksjon mellom kirken og regjeringen, sistnevnte spesielt representert ved Norman Tebbit. Tebbit ble en fremtredende forkjemper for løsriving av kirken fra staten, med den begrunnelse av en institusjon som var så nært knyttet til staten ikke burde uttrykke det han så som partipolitiske synspunkter. 

Hans kone Rosalind var en kjent pianist. 

I 1991, da han var 70 år gammel, fikk han gå av med pensjon. Han ble utnevnt til Baron Runcie av Cuddesdon i Oxfordshire. Dette betød at han kunne fortsette å sitte i Overhuset, der han tidligere hadde sittet på grunn av sitt embete. 

Runcie døde av kreft i 2000, og ble gravlagt ved St. Albans katedral i St. Albans.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Robert-Runcie, besøkt 9. oktober 2017[Hentet fra Wikidata]
2. 1 2   Social Networks and Archival Context, «Robert Runcie», SNAC Ark-ID w6c8454c[Hentet fra Wikidata]
3. ↑   Munzinger Personen, oppført som Robert Erzbischof von Canterbury Kennedy Runcie, Munzinger IBA 00000015744, besøkt 9. oktober 2017[Hentet fra Wikidata]
4. ↑   Gran Enciclopèdia Catalana, oppført som Robert Alexander Kennedy Runcie, Gran Enciclopèdia Catalana-ID 0057356[Hentet fra Wikidata]
5. ↑   The Peerage, The Peerage person ID p19179.htm#i191786, oppført som Rt. Rev. and Rt. Hon. Robert Alexander Kennedy Runcie, Baron Runcie[Hentet fra Wikidata]
6. ↑   UK Parliament ID bJusd5d5[Hentet fra Wikidata]
7. ↑   The Peerage person ID p19179.htm#i191786, besøkt 7. august 2020[Hentet fra Wikidata]
8. 1 2 3 4   The Peerage[Hentet fra Wikidata]
9. ↑   www.bbc.co.uk[Hentet fra Wikidata]
10. ↑   www.bbc.co.uk[Hentet fra Wikidata]
11. ↑   news.bbc.co.uk[Hentet fra Wikidata]
12. ↑  «Robert Runcie, obituary».

Eksterne lenker
---------------

* (en) Robert Runcie – kategori av bilder, video eller lyd på Commons Rediger på Wikidata
* (en) Robert Runcie på Internet Movie Database Rediger på Wikidata
* (en) Robert Runcie hos Hansards parlamentsdebatter Rediger på Wikidata

* (en) Robert Runcie hos The Peerage Rediger på Wikidata

  



|  |  |  |
| --- | --- | --- |
| Forgjenger:**Frederick Donald Coggan** | **Erkebiskop av Canterbury**(1980–1991) | Etterfølger:**George Leonard Carey** |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Geni **·** VIAF **·** GND **·** LCCN **·** ISNI **·** SUDOC **·** NLA **·** BBC Things **·** Munzinger (iba)
 |